Ekologiškų grūdų supirkimas 2026 m. I pusmetį padidėjo
Ekologiškų grūdų supirkimas iš Lietuvos augintojų šių metų I pusmetį, palyginti su 2025 m. I pusmečiu, padidėjo 46,24 proc. 2026 m. I pusmetį Lietuvos sertifikuotos ekologiškų grūdų prekybos ir perdirbimo įmonės iš Lietuvos augintojų supirko 24,77 tūkst. t ekologiškų grūdų, iš kurių avižos sudarė 38,88 proc., kviečiai – 22,77 proc., žirniai – 10,82 proc., pupos – 9,62 proc., grikiai – 5,97 proc., rugiai – 4,51 proc., kvietrugiai – 4,38 proc., lubinai – 2,52 proc., miežiai – 0,46 proc. Ekologiški grūdai sudarė 2,56 proc. visų supirktų 2026 m. I pusmetį grūdų Lietuvoje. Šių metų I pusmetį, palyginti su 2025 m. I pusmečiu, ekologiškų grikių supirkimo kaina padidėjo 28,74 proc., miežių – 27,11 proc., o ekologiškų žirnių sumažėjo 1,15 proc., kviečių – 1,62 proc., kvietrugių – 5,17 proc., pupų – 9,53 proc., avižų – 10,08 proc., lubinų – 12,82 proc., rapsų – 19,26 proc., rugių – 20,35 proc. Ekologiškų vikių supirkimo kaina Lietuvoje 2026 m. I pusmetį buvo 3,57 proc. didesnė nei įprastinių vikių, rapsų – 15,17 proc., rugių – 18,47 proc., kvietrugių – 19,32 proc., kviečių – 37,41 proc., grikių – 40,36 proc., miežių – 54,68 proc., avižų – 63,62 proc., žirnių – 83,19 proc., pupų – 93,39 proc.

Ekologiškų grūdų eksportas iš Lietuvos 2026 m. I pusmetį, palyginti su 2025 m. atitinkamu pusmečiu, padidėjo 23,98 proc. ir sudarė 39,57 tūkst. t. Ekologiški kviečiai analizuojamu laikotarpiu sudarė 36,08 proc. ekologiškų grūdų eksporto, avižos – 28,13 proc., rugiai – 10,38 proc., pupos – 9,77 proc., žirniai – 7,82 proc., grikiai – 4,78 proc., lubinai – 1,58 proc., kvietrugiai –1,46 proc. 
Ekologiškų grūdų importas šių metų I pusmetį, palyginti su 2025 m. I pusmečiu, padidėjo 77,27 proc. ir sudarė 4,41 tūkst. t. Daugiausia į Lietuvą importuota ekologiškų rugių, kviečių ir grikių.
Šių metų I pusmetį, palyginti su praėjusių metų I pusmečiu, ekologiškų grūdų perdirbimas padidėjo 39,47 proc. ir sudarė 8,77 tūkst. t. Analizuojamu laikotarpiu daugiausia perdirbta buvo ekologiškų kviečių, grikių ir avižų. 2026 m. birželio mėn. pabaigoje ekologiškų grūdų atsargos sertifikuotose ekologiškų grūdų prekybos ir perdirbimo įmonėse Lietuvoje sudarė 8,46 tūkst. t.

